Masjid Al-Fatah, Pulau Pinang

Masjid Al-Fatah, juga dikenali sebagai Masjid Sungai Setar Besar dalam kalangan penduduk setempat ialah sebuah masjid di Kampung Sungai Setar Besar. Masjid ini terletak di dalam Mukim Sembilan, salah sebuah mukim yang membentuk Daerah Seberang Perai Selatan di selatan Pulau Pinang, Malaysia.

 Deskripsi 
Masjid Al-Fatah di Kampung Sungai Setar Besar ini mula dibina pada 1 Januari 1970.

Masjid Al-Fatah terletak di bahagian selatan Jalan Teluk Ipil (Jalan Negeri Pulau Pinang P169) di Kampung Sungai Setar Besar, dan menggunakan kawasan poskod Nibong Tebal iaitu 14310 Nibong Tebal dalam alamat masjid tersebut.

Nombor pendaftaran Masjid Al-Fatah Sungai Setar Besar ialah JAIPP/PMS/30/06/20, di bawah kendalian Jabatan Hal Ehwal Agama Islam Pulau Pinang.  Manakala kod pengenal pasti masjid dalam portal Sistem Maklumat Imam dan Masjid (SISMIM) yang dikendalikan oleh Jabatan Kemajuan Islam Malaysia ialah 0703021.

 Kariah  
Berdasarkan Jabatan Hal Ehwal Agama Islam Pulau Pinang, sebanyak tiga buah surau di bawah kariah Masjid Al-Fatah iaitu,
 Surau Ubudiah di Kampung Tanjung Berembang,
 Surau Sungai Setar Kechil di Kampung Sungai Setar Kechil, dan
 Surau Haji Din

 Lihat pula 
 Senarai masjid di Pulau Pinang

 Rujukan 

Al-Fatah